cyanic-selkie/wikianc huggingface dataset:
জনরা
জনরা বা জনার (ফরাসি: Genre “রকম” “প্রকার”) শব্দটি বর্ণনা করে সাহিত্য, সংগীত বা অন্যান্য ধরনের শিল্প বা বিনোদন মাধ্যমের বিভাগকে অর্থাৎ এটি কোনো শিল্প বা বিনোদন মাধ্যমের ভিতরে কি কি ধরন বা প্রকার আছে তা বর্ণনা করে। উদাহরণস্বরূপঃ সঙ্গীত মাধ্যমের বিভিন্ন জনরাগুলো হলঃ পপ, রক, মেটাল, ক্লাসিকাল, হিপ-হপ, ধর্মীয়, লোকসঙ্গীত বা পল্লিগীতি ইত্যাদি।
এল মিস্তি
এল মিস্তি (স্পেনীয় ভাষায়: El Misti) দক্ষিণ পেরুর একটি আগ্নেয়গিরি। এর পাদদেশে আরেকিপা শহর অবস্থিত। পর্বতটি আন্দেস পর্বতমালার পশ্চিম কর্দিলেরা পর্বতশ্রেণীর অন্তর্ভুক্ত। এর প্রতিসম বরফাবৃত শৃঙ্গটি সমুদ্র সমতল থেকে ৫,৮২২ মিটার উচ্চতায় অবস্থিত। প্রাচীন ইনকাদের কাছে পর্বতটির ধর্মীয় গুরুত্ব ছিল।
জনরা
বেশিরভাগ সময় কোন একটি শিল্পকর্ম একের অধিক জনরা নিয়ে গঠিত হয়। জনরার তৈরি হয় সামাজিক রীতিনীতি থেকে যা সময়ের সাথে সাথে পরিবর্তন ঘটে। বিভিন্ন সংস্কৃতি বিভিন্ন নতুন নতুন জনরার উদ্ভাবন ঘটায় এবং পুরনো জনরাগুলোকে অব্যবহৃত রাখে। জনরার সৃষ্টি হয় কিছু শৈলগত মানদণ্ডের উপর ভিত্তি করে এবং যখন সমাজ এই মানদণ্ডের উপর একমত পোষণ করে। কিছু জনরা চিহ্নিত করার জন্য এই মানদণ্ডগুলো খুব কঠোর হতে পারে অর্থাৎ ওইসব জনরাগুলো কঠোরভাবে নির্দিষ্ট নির্দেশিকা অনুসরণ করে। অন্যদিকে অনেক জনরা এতোটা কঠোরভাবে এসব মানদণ্ড অনুসরণ করে না, এসব জনরাগুলো এ ব্যাপারে নমনীয়তা প্রদর্শন করে।
জনরার আরম্ভ হয় প্রাচীন গ্রিক সাহিত্যর শ্রেণিবিন্যাস ব্যবস্থা হিসেবে। যার নির্দেশিকা এরিস্টটলের কবিতায় দেখা যায়। এরিস্টটলের মতে গদ্য,পদ্য, অভিনয় এসবের একটা নিদিষ্ট বৈশিষ্ট্য থাকতে হবে যেটা ওই জনরার মানদণ্ডকে সমর্থন করবে। কৌতুকে ব্যবহৃত ভাষা বিয়োগান্ত নাটকের জন্য মানানসই নয় এবং বিয়োগান্ত নাটকের ব্যবহৃত ভাষা কৌতুকে জন্য মানানসই নয়। উদাহরণস্বরূপঃ এমনকি অভিনেতাদেরও আটকিয়ে রাখা হতো অন্য ধরনের কিছু করতে দেয়া হতো না, এটা মনে করা হতো একজন অভিনেতা শুধুমাত্র এক ধরনেরই গল্প সেরা অভিনয় করতে পারে।
সময়ের সাথে সাথে দর্শক আর বিনোদন নির্মাতাদের পরিবর্তন আসে এবং তার ফলশ্রুতিতে জনরারও অনেক প্রসার এবং উন্নয়ন ঘটে। বর্তমানে জনরা অনেক বিস্তৃত, এরিস্টটলের সেই ধরাবাঁধা নিয়মের ঊর্ধ্বে। জনরা, সাধারণ জনগণকে বিভিন্ন শিল্প বা বিনোদন কর্মকে সনাক্ত করতে সহয়তা করে এবং একি ধরনের আরও কর্ম খুঁজে পেতে সাহায্য করে।
উপজনরা
কোনো জনরারও জনরা থাকতে পারে। একে উপজনরা বলা হয়। যেমনঃ লোকসঙ্গীত বা পল্লিগীতির উপজনরা হল ভাটিয়ালি, ভাওয়াইয়া, গম্ভীরা ইত্যাদি আবার ধর্মীয়সঙ্গীতের উপজনরা হল কীর্তন, ভজন, গজল, খ্রিস্টসঙ্গীত ইত্যাদি। আবার একই জনরা কিন্তু অতি সামান্য ভিন্নতার কারনে সেটিকে উপজনরা হিসাবে গণ্য করা হয়, যেমনঃ “কল্পকাহিনী” বিনোদন মাধ্যমের একটি জনরা, কিন্তু এই “কল্পকাহিনী" গল্পটি যদি ভয়ানক এবং কালো হয় তাহলে তাকে “কালোকল্পকাহিনী” বলা হয়,  আবার যদি গল্পে জাদুর তলোয়ার এবং জাদুকর থাকে তাহলে সেটাকে “তলোয়ার ও জাদুবিদ্যা” উপজনরায় শ্রেণিভুক্ত করা হয়।
ক্ষুদ্রজনরা
ক্ষুদ্রজনরা কোন সংস্কৃতির একটি অত্যন্ত উচ্চবিশেষায়িত সংকীর্ণ শ্রেণীবিন্যাস অর্থাৎ যেসব জনরা সম্পর্কে খুবই কম লোকজনই জানেন অথবা খুব কম লোকই এই জনরাতে অভিজ্ঞ অথবা এটি অত্যন্ত নির্দিষ্ট কোনো উপজনরা। ক্ষুদ্রজনরা পরিভাষাটি একাবিংশ(২১) শতাব্দীতে ব্যবহারে আসে। এটি বিশেষ করে সঙ্গীতের ক্ষেত্রে ব্যবহার করা হয়। উদাহরণস্বরূপঃ সঙ্গীতের ক্ষুদ্রজনরা হল সিন্থওয়েভ, নাইটকোর, লফি বা লোফাই, হাইপার পপ, মাম্বল বা বিড়বিড় র‍্যাপ ইত্যাদি। উলেক্ষ্য যে ক্ষুদ্রজনরার শিল্পকর্ম অনেকে সময় জনপ্রিয় হলেও বেশিরভাগ লোক একে সনাক্ত করতে পারে না বা এই জনরা সম্পর্কে অবগত নয়।
হেডার (কম্পিউটিং)
এটা গুরুত্বপূর্ণ যে হেডার কম্পোজিশন একটি স্পষ্ট এবং দ্ব্যর্থহীন স্পেসিফিকেশন বা ফরম্যাট অনুসরণ করে, যাতে বাক্যাত্মক পদপরিচয় করা যায়।
আন্দ্রেস গার্দাদো
হোসে আন্দ্রেস গার্দাদো হার্নান্দেজ (জন্ম ২৮ সেপ্টেম্বর ১৯৮৬) একজন মেক্সিকান পেশাদার ফুটবলার যিনি লা লিগা ক্লাব রিয়াল বেতিসের হয়ে একজন মিডফিল্ডার হিসেবে খেলেন এবং মেক্সিকো জাতীয় দলের অধিনায়ক।
প্রিন্সিপিটো (লিটল প্রিন্সের স্পেনীয়) নামে জনপ্রিয়, গার্দাদো অ্যাটলাসে তরুণদের মধ্য দিয়ে আসেন, ২০০৫ সালে তার পেশাদার আত্মপ্রকাশ করেন এবং দুই বছর পর স্পেনের দেপোর্তিভোর সাথে চুক্তিবদ্ধ হন, যেখানে তিনি পাঁচটি মৌসুম কাটিয়েছেন। ২০১২ সালে তিনি ভ্যালেন্সিয়ায় যোগ দেন, বেয়ার লেভারকুসেন এবং পিএসভি -তে সংক্ষিপ্ত ধানে গিয়েছিলেন, ২০১৫ সালে পরবর্তী ক্লাবে স্থায়ীভাবে যোগদানের আগে এবং দুটি ইরেডিভিসি শিরোপা জিতেন। তিনি রিয়াল বেতিসের সাথে দুই বছর পরে স্পেনে ফিরে আসেন, যেখানে তিনি ১৭৫ টিরও বেশি ম্যাচ খেলেন।
২০০৫ সাল থেকে একজন মেক্সিকান আন্তর্জাতিক খেলোয়াড় হিসাবে, গার্দাদো চারটি বিশ্বকাপ, চারটি গোল্ড কাপ - ২০১১, ২০১৫ এবং ২০১৯ টুর্নামেন্ট - দুটি কোপা আমেরিকা এবং দুটি কনফেডারেশন কাপে দেশের প্রতিনিধিত্ব করেছেন। তিনি ১৭৮টি উপস্থিতি সহ জাতীয় দলের ইতিহাসে সবচেয়ে বেশি ক্যাপড খেলোয়াড় এবং ২৮ গোল করে সর্বকালের গোলদাতা তালিকায় যৌথভাবে দশম স্থানে রয়েছেন।
ব্যক্তিগত জীবন
গার্দাদো ২০০৬ সালের ডিসেম্বরে গুয়াদালাজারার স্থানীয় ব্রায়ানা মোরালেসকে বিয়ে করেন। পাঁচ বছর পরে, তাদের বিবাহবিচ্ছেদ হয়।
গার্দাদো ২০১৭ সালের অক্টোবরে তৈরি মেক্সিকান অ্যাসোসিয়েশন অফ ফুটবলার (মেক্সিকান ফুটবলার অ্যাসোসিয়েশন) এর একজন "সম্মানসূচক সহযোগী"। যার মূল লক্ষ্য তার মতে, দেশীয় ফুটবলারদের সাথে "লিগ, ফেডারেশন এবং ক্লাব কর্তৃপক্ষের সাথে একটি সংলাপ তৈরি করা"।
বেতিসের এস্তাদিও বেনিতো ভিলামারিনে গার্দাদোর প্রথম বছরের বেশিরভাগ সময়ই অ্যামাজন প্রাইম টেলিভিশন তথ্যপ্রামাণ্যচিত্র ধারাবাহিক সিক্স ড্রিমসে ধারণ করা হয়েছে, যেখানে তিনি ছিলেন একজন তারকা।
১ জানুয়ারী ২০২১-এ, এটি প্রতিবেদন করা হয়েছিল যে গার্দাদো কোভিড-১৯ ইতিবাচক পরীক্ষা করেছেন। ১৩ জানুয়ারির মধ্যে, তিনি সুস্থ হয়ে ওঠেন।
বানিহালা ইউনিয়ন
বানিহালা ইউনিয়ন বাংলাদেশের ময়মনসিংহ জেলার তারাকান্দা উপজেলার অন্তর্গত একটি ইউনিয়ন।
শিক্ষার হার ও শিক্ষা প্রতিষ্ঠান
শিক্ষার হার:
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
গুরো ভাষা
গুরো (গোরো) অথবা কুয়েনি (কোয়েন্দ্রে) বা লো (নামেও পরিচিত) একটি মান্দে ভাষা। এই ভাষায় আইভরি কোস্টের প্রায় এক মিলিয়ন লোক কথা বলে থাকে। মৌলিকভাবে হাউত-সাসান্দ্রা, মারাহাউ এবং গোহ অঞ্চলের লোকেরা এই ভাষায় কথা বলে।
মানসিক অসুস্থতা সচেতনতা সপ্তাহ
মানসিক অসুস্থতা সচেতনতা সপ্তাহ (Mental Illness Awareness Week, সংক্ষেপে MIAW) মানসিক অসুস্থতা সম্পর্কে শিক্ষিত করে তোলা এবং সচেতনতা বৃদ্ধির লক্ষ্যে গৃহীত উদ্যোগ। ১৯৯০ সালে জাতীয় মানসিক স্বাস্থ্য জোটের (এনএএমআই) উদ্যোগে মার্কিন যুক্তরাষ্ট্র কংগ্রেস এটি প্রতিষ্ঠা করে। প্রতিবছর অক্টোবরের প্রথম সপ্তাহে এটি পালিত হয়। এই সপ্তাহের মধ্যে, মার্কিন যুক্তরাষ্ট্রে মানসিক স্বাস্থ্য পরামর্শদাতারা এবং সংগঠনগুলি গুরুতর অবসাদজনিত ব্যাধি, বাইপোলার ব্যাধি এবং সিজোফ্রিনিয়ার মতো মানসিক অসুস্থতা সম্পর্কে সম্প্রদায়ের প্রচার এবং গণশিক্ষার প্রচার করার জন্য বিভিন্ন আয়োজন পৃষ্ঠপোষকতা করে। সপ্তাহের মধ্যে অনুষ্ঠিত ক্রিয়াকলাপগুলির মধ্যে রয়েছে শিল্প/সঙ্গীত অনুষ্ঠান, স্বাস্থ্যসেবা পেশাদারদের দ্বারা প্রদত্ত শিক্ষাগত অধিবেশন এবং পরিবার সংক্রান্ত জীবন অভিজ্ঞতা, বিজ্ঞাপন প্রচার, স্বাস্থ্য মেলা, প্রার্থনা পরিষেবা, চলচ্চিত্র প্রদর্শনী, মোমবাতি প্রজ্বলন প্রভৃতি।
১৮ বছর বা তার বেশি বয়সের মার্কিনদের মধ্যে প্রায় ২৬.২ শতাংশ অর্থাৎ চার জন প্রাপ্তবয়স্কদের মধ্যে একজনের মানসিক অসুস্থতা ধরা পড়ে। সকল প্রতিবেদন প্রাপ্তিসাধ্য নয় বলে, এই সংখ্যা আরও অধিক হতে পারে।* এই প্রাপ্তবয়স্করা কেবল মানসিক অসুস্থতায় আক্রান্ত হয় না; এই প্রাপ্তবয়স্কদের ৪৫ শতাংশ দুই বা ততোধিক অসুস্থতার মানদণ্ড পূরণ করে। সাধারণ মেজাজের ব্যাধি থেকে শুরু করে গুরুতর উদ্বেগ এবং সিজোফ্রেনিয়া ব্যাধি পর্যন্ত এগুলির পরিসর বিস্তৃত। এর মধ্যে উদ্বেগজনিত ব্যাধি সর্বাধিক প্রচলিত ছিল, যেহেতু প্রায় ১৮ এবং তার চেয়ে বেশি বয়স্ক ৪০ মিলিয়ন মার্কিন প্রাপ্তবয়স্কদের কিছুটা উদ্বেগজনিত ব্যাধি দেখা দেয়। এই জাতীয় ব্যাধি দ্বারা প্রচুর মার্কিন আক্রান্ত হওয়ার পরেও মানসিক অসুস্থতা ঘিরে কলঙ্ক হল একটি বড় বাধা যা লোকেরা তাদের প্রয়োজনীয় মানসিক স্বাস্থ্য চিকিৎসা চাইতে বাধা দেয়। মানসিক অসুস্থতা সচেতনতা সপ্তাহের সময়ে কলঙ্কের অবসান ঘটাতে এবং চিকিৎসা ও পুনরুদ্ধারের পক্ষে আইনজীবী সম্প্রদায়ের সচেতনতা এবং আলোচনা তৈরির জন্য পরিকল্পনা করা হয়।
মানসিক অসুস্থতা সচেতনতা সপ্তাহ, বিশ্ব মানসিক স্বাস্থ্য দিবস (ওয়ার্ল্ড ফেডারেশন ফর মেন্টাল হেলথ), জাতীয় বিষণ্ণতা প্রদর্শনী দিবস (মানসিক স্বাস্থ্যের জন্য স্ক্রিনিং), এবং কলঙ্কবিহীন জাতীয় দিবসের মতো (অ্যাক্টিভ মাইন্ডস), প্রতিবছর অক্টোবরের শুরুতে পালিত একই ধরনের সংগঠনের প্রচারণার সাথে মিলে যায়।
২০০২
২০০২ গ্রেগরীয় বর্ষপঞ্জির একটি সাধারণ বছর যা মঙ্গলবার দিয়ে শুরু হয়েছে।
নোবেল পুরস্কার
right|100px
আকরাম আব্দুল ঘানি
আকরাম আব্দুল ঘানি (Akram Abdul Ghanee; জন্ম: ১৯ মার্চ ১৯৮৭) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব ঈগলস এবং মালদ্বীপ জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলেন।
২০০৫ সালে, মালদ্বীপীয় ক্লাব ক্লাব ভ্যালেন্সিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ক্লাব ভ্যালেন্সিয়ার হয়ে দুই মৌসুমে ৩৪ ম্যাচে ১টি গোল করার পর ২০০৭ সালে তিনি নিউ রেডিয়েন্টে যোগদান করেছেন। নিউ রেডিয়েন্টে তিন মৌসুম অতিবাহিত করার পর ভিবি আড্ডুর সাথে চুক্তি স্বাক্ষর করেছেন, যেখানে তিনি ১৯ ম্যাচে ৩টি গোল করেছেন। পরবর্তীকালে, তিনি মাজিয়া, ভিক্টরি, ক্লাব ভ্যালেন্সিয়া, নিউ রেডিয়েন্ট এবং ট্রাস্ট অ্যান্ড কেয়ারের হয়ে খেলেছেন। ২০২১–২২ মৌসুমে, তিনি ক্লাব ভ্যালেন্সিয়া হতে মালদ্বীপীয় ক্লাব ঈগলসে যোগদান করেছেন।
আকরাম মালদ্বীপ অনূর্ধ্ব-১৯ দলের হয়ে মালদ্বীপের বয়সভিত্তিক পর্যায়ে অভিষেক করেছিলেন। মালদ্বীপের বয়সভিত্তিক দলের হয়ে খেলার পর, তিনি ২০০৭ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ৭৪ ম্যাচে ২টি গোল করেছেন।
এনইএমএস এন্টারপ্রাইজেস
এনইএমএস এন্টারপ্রাইজেস হল একটি মেটাল ল্যাটিন-আমেরিকান রেকর্ড লেবেল যা আর্জেন্টিনার ব্যবসায়ী মার্সেলো কাবুলির নেতৃত্বে ১৯৮৭ সালে একটি সিডি এবং ভিনাইল ডিস্ট্রিবিউশন কোম্পানি হিসাবে প্রতিষ্ঠিত হয়েছিল। ১৯৯৫ সালে নেমস একটি লেবেল কোম্পানিতে পরিণত হয়। তারা প্রথম আংরা ব্যান্ডে স্বাক্ষর করেছিল। এছাড়াও নেমসও শো আয়োজন করে।
আকরাম আব্দুল ঘানি
প্রারম্ভিক জীবন
আকরাম আব্দুল ঘানি ১৯৮৭ সালের ১৯শে মার্চ তারিখে মালদ্বীপের মারাফুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
কাদাকনাথ
থাম্ব|একজোড়া কড়কনাথ মুরগি কড়কনাথ বা কালি মাসি (কালো মাংসের মুরগি) এক ধরনের ভারতীয় ব্রিডের মুরগি। ভারতের মধ্যপ্রদেশের পূর্বাঞ্চলীয় জেলা ঝাবুয়া এবং ধার এ জাতের মুরগির আদি নিবাস। প্রধানত, সেখানকার গ্রামবাসী ও আদিবাসীরা এ জাতের মুরগি চাষ করে থাকেন।
অন্য নামগুলো কালো মুরগি ডাকনাম কালী মাসি মাতৃভূমি ভারত ব্যবহার দ্বৈত উদ্দেশ্য জাত: ডিম, মাংস বৈশিষ্ট ওজন পুরুষ: 1.8 কেজি - 2 কেজি মহিলা: 1.2 কেজি - 1.4 কেজি চামড়ার রঙ গ্রেইশ ব্ল্যাক ডিমের রঙ ক্রিম
গোলাম মুস্তফা খান
গোলাম মুস্তফা খান বাংলার নবাব আলীবর্দী খানের একজন সেনাপতি ছিলেন। মারাঠা হানাদারদের বিরুদ্ধে যুদ্ধে তিনি সক্রিয়ভাবে অংশ নেন । ১৭৪৫ সালের ফেব্রুয়ারিতে তিনি নবাবের বিরুদ্ধে বিদ্রোহ করেন, কিন্তু একই বছরের ৩০ জুন তিনি নবাবের সৈন্যদের হাতে ভোজপুরের যুদ্ধে পরাজিত নিহত হন ।
পরিচিতি
গোলাম মুস্তফা খান জাতিতে আফগান ছিলেন। প্রথম জীবনে তিনি বিহারের অন্তর্গত টিকারির জমিদার রাজা সুন্দর সিংহের সৈন্যদলে নায়েক পদে কর্মরত ছিলেন । ১৭৩৩ সালে আলীবর্দী খান বিহারের প্রাদেশিক শাসনকর্তা নিযুক্ত হওয়ার পর বিহারের অবাধ্য জমিদারদের বিরুদ্ধে সামরিক অভিযান পরিচালনা করতে শুরু করেন। এসময় সুন্দর সিংহ আলীবর্দীর বশ্যতা স্বীকার করে আলীবর্দীর সঙ্গে বন্ধুত্ব স্থাপন করেন এবং তার অধীনে কর্মরত নায়েক গোলাম মুস্তফাকে আলীবর্দীর সৈন্যদলে প্রেরণ করেন । মুস্তফা তার কর্মদক্ষতার গুণে আলীবর্দীর সৈন্যদলে ক্রমশ পদোন্নতি লাভ করতে থাকেন।
স্বরলিপি (চলচ্চিত্র)
স্বরলিপি নজরুল ইসলাম পরিচালিত ১৯৭০ সালের বাংলাদেশি রোম্যান্টিক চলচ্চিত্র। ছবিটির কাহিনী লিখেছেন নাজনীন আহমেদ এবং চিত্রনাট্য ও সংলাপ লিখেছেন আশীষ কুমার লোহ। নাজ প্রডাকশন্সের ব্যানারে ছবিটি প্রযোজনা করেছেন নজরুল ইসলাম এবং নাজনীন আহমেদ। এতে প্রধান চরিত্রে অভিনয় করেছেন ববিতা ও রাজ্জাক। এছাড়া অন্যান্য গুরুত্বপূর্ণ চরিত্রে অভিনয় করেছেন আনোয়ার হোসেন, সুলতানা, ফতেহ লোহানী, ইনাম আহমেদ, আশীষ কুমার লোহ প্রমুখ।
চলচ্চিত্রটি ১৯৭০ সালের ২৯ মে তৎকালীন পূর্ব পাকিস্তানে মুক্তি পায় এবং সুপারহিট হয়।
সঙ্গীত
চলচ্চিত্রের সঙ্গীত পরিচালনা করেছেন সুবল দাস। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন সাবিনা ইয়াসমিন, রুনা লায়লা, মাহমুদুন্নবী, ও আইরিন পারভীন। এই ছবির "গানেরই খাতায় স্বরলিপি লিখে" গানটি দিয়েই বাংলাদেশের চলচ্চিত্রে প্রথম নেপথ্য কণ্ঠশিল্পী হিসেবে অংশগ্রহণ করেন রুনা লায়লা। গানটি রেকর্ডকালীন সময়ে রুনা পাকিস্তানে বসবাস করতেন এবং গানটি লাহোরে রেকর্ড করা হয়।
ছত্তীসগঢ় এক্সপ্রেস
ছত্তীসগঢ় এক্সপ্রেস (১৮২৩৭/১৮২৩৮) হল একটি সুপরিচিত পুরনো ভারতীয় ট্রেন যেটি বিলাসপুর এর সাথে অমৃতসর এর সংযোগ স্থাপন করে| ট্রেনটির নাম ছত্তীসগঢ় এক্সপ্রেস কারণ এটি ছত্তীসগঢ় রাজ্যের প্রতিনিধিত্ব করে|
এটা প্রথম ১৯৭৭ সালে ভোপাল - বিলাসপুর ছত্তিসগড় অঞ্চল এক্সপ্রেস নামে চালু হয় এবং প্রাথমিক ভাবে এটা বিলাসপুর থেকে ভোপাল এর হাবিবগঞ্জ অবধি চলাচল করত|
পরবর্তী কালে ১৯৮৭ সালে ট্রেনটির যাত্রাপথ আরও বাড়িয়ে প্রথমে হজরত নিজামউদ্দিন তারপর নিউ দিল্লি এবং শেষে ১৯৯০ সালে অমৃতসর অবধি করা হয়|
ইতিহাস
এই ট্রেনটি প্রথম এরকম ট্রেন যেটি ভোপালের আংশিক গ্রামীণ অঞ্চল, হাবিবগঞ্জ থেকে ১৯৭৭ সালে চলাচল শুরু করে| ১৯৮০ সালে এটার যাত্রাপথ বাড়িয়ে ভোপালের মুখ্য রেলওয়ে স্টেশন অবধি করে দেওয়া হয়| পরে ১৯৮৭ সালে ট্রেনটির যাত্রাপথ আরও বাড়িয়ে হজরত নিজামউদ্দিন করা হয় এবং ট্রেনটিতে একটি প্যানট্রি কার দেওয়া হয়| অবশেষে ১৯৯০ সালে ট্রেনটির যাত্রাপথ বাড়িয়ে পরিশেষে অমৃতসর অবধি করা হয়|
রুট
এই ট্রেনটি বিভিন্ন রাজ্য যেমন ছত্তীসগঢ়, মহারাষ্ট্র, মধ্য প্রদেশ, উত্তর প্রদেশ, দিল্লি, হরিয়ানা এবং পাঞ্জাব এর মধ্যে দিয়ে চলাচল করে| এটি নিজের যাত্রাপথের দরুন ২০১১ কিলোমিটার দুরত্ব সম্পন্ন করে|
কিছু প্রধান স্টেশন যেখানে এই ট্রেনটি থামে : বিলাসপুর জংশন, রায়পুর জংশন, দুর্গ, গোনদিয়া জংশন, নাগপুর, ইতারসি জংশন, ভোপাল জংশন, ঝানসি জংশন, গওয়ালিয়র, আগ্রা ক্যান্টনমেন্ট, মথুরা জংশন, হযরত নিজামউদ্দিন, গাজিয়াবাদ, মিরাট শহর, মুজাফ্ফরনগর, সাহারানপুর, আম্বালা ক্যান্টনমেন্ট জংশন, লুধিয়ানা জংশন, জলন্ধর শহর থেকে অমৃতসর|
ট্রেন সংক্রান্ত তথ্য
এই ট্রেনটি একটি এক্সপ্রেস ট্রেন যেটি দৈনিক চলাচল করে| ট্রেনটি যখন বিলাসপুর থেকে ছারে তখন এটিকে ১৮২৩৭ সংখায় চিহ্নিত করা হয় এবং যখন অমৃতসর থেকে ছারে তখন ট্রেনটিকে ১৮২৩৮ সংখায় চিহ্নিত করা হয়|
কোচ
ট্রেনটিতে মোট ২৪ টি কোচ আছে যার বিবরণ হল
এস এল আর, জি ১, জি ২, এইচ এ ১, এ ১, বি ১, বি ২, বি ৩, এস ১২, এস ১১, পি সি, এস ১০, এস ৯, এস ৮, এস ৭, এস ৬, এস ৫, এস ৪, এস ৩, এস ২, এস ১, জি ৩, জি ৪, এস এল আর, এস পি|
ট্রেনটিকে বিলাসপুর থেকে নাগপুর অবধি ইতারসি শেড থেকে ডাব্লিউ এ পি ৪ দেওয়া হয়, তারপর নাগপুর থেকে হজরত নিজামউদ্দিন অবধি অজনি শেড থেকে ডাব্লিউ এ পি ৭ দেওয়া হয় এবং শেষে হজরত নিজামউদ্দিন থেকে অমৃতসর অবধি তুঘ্লাকাবাদ শেড থেকে ডাব্লিউ দি পি ৪বি দেওয়া হয়|
এলার চার অধ্যায়
এলার চার অধ্যায় হল ২০১২ সালে মুক্তিপ্রাপ্ত একটি ভারতীয় বাংলা চলচ্চিত্র। এই ছবির পরিচালক ছিলেন বাপ্পাদিত্য বন্দ্যোপাধ্যায় এবং প্রযোজক ছিল ড্রিমজ মুভিজ অ্যান্ড এন্টারটেইনমেন্ট প্রাইভেট লিমিটেড। ছবিটি রবীন্দ্রনাথ ঠাকুরের চার অধ্যায় উপন্যাস অবলম্বনে নির্মিত।
কাহিনি
এই ছবির প্রেক্ষাপট ১৯৪০-এর দশকের ব্রিটিশ ভারত। ইন্দ্রনাথ এক বিপ্লবী দলের নেতা। এলা এই দলের শিক্ষিকা। নিজের প্রেমিক অতীন্দ্র ও দেশের প্রতি কর্তব্য – এই দুইয়ের মধ্যে দ্বন্দ্বে এলা জর্জরিত।
জুলাই ২০১৬ ঢাকা আক্রমণ
২০১৬ সালে ১ জুলাই, স্থানীয় সময় রাত ০৯:২০ মিনিটে, নয়জন হামলাকারী ঢাকার গুলশান এলাকায় অবস্থিত হলি আর্টিজান বেকারিতে গুলিবর্ষণ করে। হামলাকারীরা বোমা নিক্ষেপ ও কয়েক ডজন মানুষকে জিম্মি করে এবং পুলিশের সঙ্গে তাদের গুলি ও বোমাবর্ষণের ফলে অন্তত চার পুলিশ কর্মকর্তা নিহত হয়। এই ঘটনায় মোট আটাশ জন মানুষ নিহত হয়, যাদের মধ্যে সতেরো জন বিদেশী, দুই জন পুলিশ কর্মকর্তা এবং ছয় জন বন্দুকধারী।  পরবর্তীতে বন্দুকধারীদের এক জনকে বন্দী করা হয় এবং ১৩ জন জিম্মিকে বাংলাদেশের সামরিক বাহিনী, পুলিশ, র‍্যাব এবং যৌথবাহিনী কর্তৃক মুক্ত করা হয়।
পটভূমি
২০১৩ সাল থেকে, বাংলাদেশে ধর্মীয় সংখ্যালঘু, ব্লগার এবং ধর্মনিরপেক্ষদের উপর হামলা বাড়তে থাকে। গুলশান ঢাকার একটি গুরুত্বপূর্ণ এলাকা এবং এখানে অনেক বিদেশী দূতাবাস অবস্থিত। আর এখানে বাংলাদেশি মুসলমানদের পাশাপাশি বিভিন্ন বিদেশী নাগরিক এবং অমুসলিমরা বসবাস করে এবং অবস্থান করে। তাই উগ্রবাদী জঙ্গিরা ইসলামের দোহাই দিয়ে এই এলাকাটিকে লক্ষ্য করে জঙ্গি হামলা চালায় যা ইসলামের দৃষ্টিতেও গ্রহণযোগ্য নয় এবং এটি এক ধরনের মারাত্মক অপরাধ।
আক্রমণ
আক্রমণ স্থানীয় সময় ৯টা ২০ মিনিটের দিকে শুরু হয়। অন্তত পাঁচজন হামলাকারী রেস্টুরেন্টে বোমা, বন্দুকসহ প্রবেশ করে এবং একজন আক্রমণকারীর হাতে একটি তলোয়ার ছিল। ঢোকার পর রেস্টুরেন্টে জিম্মি করার আগে গুলি ছুড়তে থাকে ও বোমা ফাটায়, জিম্মিদের বেশীরভাগ ছিল বিদেশী। পুলিশ ঘটনাস্থলে গেলে পুলিশের সাথে তাদের গোলাগুলি হয়, এতে দুই জন পুলিশ নিহত হয় ও আরো অনেক আহত হয়। পরে পুলিশ রেস্টুরেন্ট সহ পুরো এলাকা ঘেরাও করে রাখে এবং একটি উদ্ধার অভিযানের পরিকল্পনা করে। এ সময় পুলিশ মাইকে বারবার জিম্মিদের ছেড়ে দিয়ে জঙ্গিদের আত্মসমর্পণের আহ্বান জানালে জঙ্গিরা আইন শৃঙ্খলা বাহিনীকে তিনটি শর্ত দেয়:
রেস্টুরেন্টে ভিতর থেকে ছবি টুইটারে আইএসআইএল-পন্থী অ্যাকাউন্টগুলি থেকে প্রচার হয় এবং এতে কয়েকটি লাশ ও রক্তের দাগ মেঝের উপর পড়ে থাকতে দেখা যায়।
হতাহত
বিশ জন বিদেশী নাগরিক, ছয় জন বন্দুকধারী এবং দুই জন পুলিশ কর্মকর্তা ঘটনার রাতেই নিহত হন। বিদেশীদের ধারালো অস্ত্র দিয়ে হত্যা করা হয়। যেখানে আরও পঞ্চাশ জন, যাদের বেশিরভাগ পুলিশ সদস্য, আহত হন। নিহতদের মধ্যে দুই জন পুলিশ কর্মকর্তা ছিলেন, যাদের একজন ঢাকা মেট্রোপলিটন পুলিশ গোয়েন্দা বিভাগের সহকারী কমিশনার এবং অন্যজন বনানী থানার ভারপ্রাপ্ত কর্মকর্তা। নিহতদের মধ্যে জাপানি ও ইতালীয় নাগরিক ছিল। ১৯ বছর বয়সী এক ভারতীয় নাগরিকও নিহত হয়। বাংলাদেশ সেনাবাহিনী প্রাথমিকভাবে ঘোষণা করে যে নিহতদের সকলে বিদেশী ছিল এবং অপরাধীরা জিম্মিদের "ধারালো অস্ত্র দ্বারা নির্মমভাবে হত্যা করেছিল"। এদের মধ্যে যারা কুরআন থেকে একটি আয়াত বলতে পেরেছিল শুধুমাত্র সেসকল অ-মুসলিমরা রক্ষা পেয়েছিল।  পরে মৃতদেহগুলির মাঝে বেকারির একজন শেফের লাশ শনাক্ত করা হয়। ৮ জুলাই ২০১৬ তারিখে বেকারির একজন আহত কর্মী ঢাকা মেডিকেল কলেজ হাসপাতালে মারা যান
নিহতদের মধ্যে সাত জন জাপানি নাগরিক ছিল – পাঁচ জন পুরুষ এবং দুই জন নারী – যাদের জাপান ইন্টারন্যাশনাল কোঅপারেশন এজেন্সির সাথে যুক্ত ছিল। সেই সময় নারীদের মধ্যে একজন গর্ভবতী ছিলেন। তরিশি জৈন, ভারতীয় জাতীয়তার, বার্কলির ক্যালিফোর্নিয়া বিশ্ববিদ্যালয়ের ১৯ বছর বয়সী ছাত্রীকেও হত্যা করা হয়।
মৃতদের মধ্যে অন্তর্ভুক্ত রয়েছে: • ক্রিস্তিয়ান রসসি (ইতালীয়)
• মার্কো তোন্ডাত (ইতালীয়)
• নাদিয়া বেনেদেত্তি (ইতালীয়)
• আদেলে পুলিসি (ইতালীয়)
• সিমোনা মন্তি (ইতালীয়)
• ক্লাউদিয়া মারিয়া ড'আন্তোনা (ইতালীয়)
• ভিনসেনজো ড'আল্লেস্ত্রো (ইতালীয়)
• মারিয়া রিভোলি (ইতালীয়)
• ক্লাউডিও কাপ্পেল্লি (ইতালীয়)
• হিদেকি হাশিমোতো (জাপানি)
• নোবুহিরো কুরোসাকি (জাপানি)
• মকোতো ওকামুরা (জাপানি)
• ইউকো সাকি (জাপানি)
• রুই শিমোদাইরা (下平瑠衣 শিমোদাইরা রুই; জাপানি)
• হিরোশি তানাকা (জাপানি)
• ফারাজ আইয়াজ হোসেন (বাংলাদেশী)
• ইশরাত আখন্দ (বাংলাদেশী)
• সালাউদ্দিন খান (বাংলাদেশী)
• সাইফুল ইসলাম চৌকিদার (বাংলাদেশী)
• জাকির হোসেন শাওন (বাংলাদেশী)
• আবিনতা কবির (বাংলাদেশী)
• তরিশি জৈন (ভারতীয়)
সামরিক ও যৌথ বাহিনী দ্বারা উদ্ধার অভিযানের সময় নিহত পাঁচজন সন্ত্রাসী হল: • নিবরাস ইসলাম
• রোহান ইমতিয়াজ
• মীর সামেহ মোবাশ্বের
• খায়রুল ইসলাম
• শফিকুল ইসলাম
আহতদের মধ্যে ২৫ জন পুলিশ সদস্য ছিলেন। এদের মধ্যে ছিলেন অতিরিক্ত মহানগরসহ ঢাকা মহানগর পুলিশের বিভিন্ন উচ্চপদস্থ কর্মকর্তা, দুই অতিরিক্ত উপ-পুলিশ কমিশনার, গুলশান থানার ভারপ্রাপ্ত কর্মকর্তা ও একজন পরিদর্শক।
ইতালীয় উপ-পররাষ্ট্রমন্ত্রী মারিও জিরো বাংলাদেশে আসেন এবং ঘটনার স্থল পরিদর্শন করেন। এরপর তিনি ইতালীয় ৯ ব্যক্তির লাশ নিয়ে ইতালিতে ফিরে যান। ময়নাতদন্তে পাওয়া যায় যে ৯ ইতালীয় নাগরিককে হত্যার আগে নিষ্ঠুরভাবে নির্যাতন করা হয়। মৃত্যুর আগে কয়েকজনকে ছুরি দিয়ে আঘাত করা হয় ও কয়েকজনের শরীরের অঙ্গ বিচ্ছিন্ন করে ফেলা হয়। পরে তারা ধীরে ধীরে অতিরিক্ত রক্তক্ষরণে মারা যায়। নয় ইতালীয় নাগরিক "মন্থর ও যন্ত্রণাদায়ক মৃত্যু" ভোগ করে বলে কর্তৃপক্ষ নিশ্চিত করে।
এই হামলার সাতজন জাপানী নাগরিকের লাশ দেখতে ও তাদের শনাক্ত করার জন্য জাপানি নাগরিকদের স্বজনরা বাংলাদেশে আসেন, তাদের সঙ্গ দেন জ্যেষ্ঠ উপ পররাষ্ট্রমন্ত্রী সেইজি কিহারা। তাদের সাথে জাপানের পররাষ্ট্র মন্ত্রণালয়ের ও দেশটির দাতা সংস্থা জাইকার কয়েকজন কর্মকর্তাও আসেন। ঢাকার বনানীর আর্মি স্টেডিয়ামে নিহতদের প্রতি শ্রদ্ধা নিবেদন করা হয় যেখানে জাপানের বাংলাদেশে নিযুক্ত রাষ্ট্রদূত মাসাতো ওয়াতানাবেউ উপস্থিত থাকেন। ৫ জুলাই সাত জাপানী নাগরিকের লাশ নিয়ে হজরত শাহজালাল আন্তর্জাতিক বিমানবন্দর থেকে ৮টা ৪৫ মিনিটে একটি বিশেষ বিমান জাপানের উদ্দেশ্যে ঢাকা ত্যাগ করে।
আইএসআইএস-এর দায় স্বীকার
ইসলামিক স্টেটের অধিভুক্ত সংবাদ সংস্থা, 'আমাক' এই হামলার দায় স্বীকার করে এবং ২০ জনকে হত্যার দাবি জানায়। ঘটনার পর তারা একটি ভিডিও প্রকাশ করে এবং হুমকি দেয় এটি সবেমাত্র শুরু ভবিষ্যতে আরো হামলা হবে।
জাকির নায়েক ও পিস টিভি
আক্রমণের ৫ হামলাকারীর মাঝে একজন ফেসবুকে জাকির নায়েকের অনুসারী ছিলেন বলে বাংলাদেশী পত্রিকা ডেইলি স্টারে খবর প্রকাশিত হওয়ার পর, ভারতীয় স্বরাষ্ট্রমন্ত্রী কিরেন রিজিজু বলেন, "জাকির নায়েকের বক্তব্য আমাদের জন্য একটি নজরদারির বিষয়। আমাদের এজেন্সিগুলো এর উপর কাজ করছে।" এর ২ দিন পর মহারাষ্ট্র সরকারের সিআইডি বিভাগ তদন্তের ফলাফল হিসেবে জানায় যে, তারা জাকির নায়েকের বক্তৃতায় সন্ত্রাসী কর্মকাণ্ডে সম্পৃক্ততার কোন প্রমাণ খুজে পায় নি। ডেইলি স্টার উক্ত বিতর্ক নিয়ে জাকির নায়েকের নিকট ক্ষমা চেয়ে মন্তব্য করে যে তারা কখনোই নায়েককে উক্ত হামলার জন্য দোষারোপ করে নি। পত্রিকাটি বলে যে, এটি শুধুমাত্র এটাই তুলে ধরেছে যে, কীভাবে তরুণরা তার বক্তব্যকে ভুলভাবে বুঝছে। তবে, এঘটনার পরপরই বাংলাদেশ সরকার নায়েকের পিস টিভি চ্যানেলের সম্প্রচার বন্ধ করে দেয়। তথ্যমন্ত্রী হাসানুল হক ইনু এর কারণ হিসেবে বলেন যে "পিস টিভি মুসলিম সমাজ, কুরআন, সুন্নাহ, হাদিস, বাংলাদেশের সংবিধান, আমাদের সংস্কৃতি, আচার-প্রথা ও রীতিনীতির সঙ্গে সঙ্গতিপূর্ণ নয়।"
এশা রেব্বা
এশা রেব্বা তেলুগু চলচ্চিত্র অভিনেত্রী। তার উল্লেখযোগ্য চলচ্চিত্রগুলি হলো অন্থাকা মুন্ডু আ তারবাথা (২০১৩), ব্যান্ডিপটু (২০১৫), ওয়ে (২০১৬), আমি তুমি, দারশাকুডু (২০১৭), এবং আউই (২০১৮)।
প্রাথমিক জীবন
এশা ১৯ এপ্রিল ১৯৯০ সালে হায়দ্রাবাদ, তেলেঙ্গানায় জন্মগ্রহণ করেন এবং বেড়ে উঠেন। তিনি এমবিএ সম্পূর্ণ করেন এবং পরে মোহন কৃষ্ণা ইন্দ্রগান্তির মাধ্যমে চলচ্চিত্রে প্রবেশ করেন।
কর্মজীবন
এশা রেব্বার প্রথম চলচ্চিত্র হলো আন্থাকা মুন্ডু আ তারভাথা। চলচ্চিত্রটি বক্স অফিসে সফলতা অর্জন করেন এবং সাউথ আফ্রিকায় অনুষ্ঠিত ইন্টারন্যাশনাল ইন্ডিয়ান ফ্লিম ফেস্টিবালে সেরা চলচ্চিত্র বিভাগে মনোনয়ন অর্জন করেন। এরপর তিনি বান্ডিপটু (২০১৫), ওয়ে (২০১৬), আমি থুমি (২০১৭), মায়া মাল (২০১৭), ধারসাকুডু (২০১৭), আউই (২০১৮), ব্র‍্যান্ড বাবু (২০১৮), অরবিন্দা সামেথা বীর রাঘব (২০১৮) এবং সুব্রামানিপুরাম (২০১৮) এ অভিনয় করেন।
তিনি ২০১৭ সালে সেরা অভিনেত্রী বিভাগে সিনেগোর্স পুরস্কার অর্জন করেন। এছাড়া ২০১৮ সালে সেরা অভিনেত্রী বিভাগে তেলুগু অপ্সরা পুরস্কার অর্জন করেন।
২৬তম বিশ্ব স্কাউট জাম্বুরি
২৬ তম বিশ্ব স্কাউট জাম্বোরি হল একটি আসন্ন বিশ্ব স্কাউট জাম্বুরি যা ২০২৭ সালে উত্তর পোল্যান্ডের গদানস্ক পোমেরানিয়ান ভোয়েভোডশিপে অনুষ্ঠিত হওয়ার কথা রয়েছে। অংশগ্রহণকারীদের বয়স ১৪ থেকে ১৭ বছরের মধ্যে হবে। ১৮ বছরের বেশি বয়সী ব্যক্তিরা স্বেচ্ছাসেবক আন্তর্জাতিক পরিষেবা দল (আই. এস. টি.) সদস্য হিসাবে অংশ নিতে পারেন। বিশ্বব্যাপী স্কাউটিং শুরু হওয়ার ১২০ বছর পূর্ণ হবে এই অনুষ্ঠানে। যা এই অনুষ্ঠানে একটি গুরুত্বপূর্ণ অংশ হবে।
এটি ঘোষণা করা হয়েছিল যে পোল্যান্ড ২০২১ সালের আগস্ট মাসে কার্যত অনুষ্ঠিত ৪২তম বিশ্ব স্কাউট সংস্থা সময় ২৬তম বিশ্ব স্কাউট জাম্বোরির আয়োজন করবে।
ইভেন্টটি ২৭শে জুলাই থেকে ২০২৭ সালের ৬ আগস্ট পর্যন্ত অনুষ্ঠিত হওয়ার কথা রয়েছে। ১লা আগস্ট, স্কাউটিং এর ১২০ তম বার্ষিকী উপলক্ষে একটি বিশেষ বন্ধুত্ব দিবসের উৎসব অনুষ্ঠিত হবে। ক্যাম্পের থিম "সাহসী"।
প্রার্থীতা
জেডএইচপি (পোলিশ স্কাউটিং অ্যান্ড গাইডিং অ্যাসোসিয়েশন) এবং কোরিয়া স্কাউট অ্যাসোসিয়েশন উভয়ই ২৫ তম বিশ্ব স্কাউট জাম্বুরির আয়োজনের জন্য দরপত্র আহ্বান করে।
জেডএইচপি - র প্রস্তাবিত থিম ছিল " বি দ্য স্পার্ক "। তারা সেখানে জাম্বুরির আতিথেয়তার জন্য গদানস্ক শহরের সমর্থন পেয়েছিল এবং শহরের মেয়র পাওয়েল অ্যাডামোউইজ হাফিংটন পোস্টের জন্য একটি নিবন্ধ লিখেছিলেন যে কেন গদানস্ক এই অনুষ্ঠানের জন্য আদর্শ আয়োজক শহর ছিল। কোরিয়া স্কাউট অ্যাসোসিয়েশনও ২০২২ সালে অনুষ্ঠিত হওয়া তাদের শতবার্ষিকী উদযাপনের জন্য জাম্বুরির আয়োজন করতে চেয়েছিল। জাম্বুরির জন্য তাদের প্রস্তাবিত অবস্থান ছিল সেমানজিয়াম । তাদের থিম ছিল " ড্র ইওর ড্রিম "। কোরিয়া স্কাউট সংস্থা শেষ পর্যন্ত আসন্ন ২৫ তম বিশ্ব স্কাউট জাম্বুরির আয়োজক শহর হয়ে নিলামে জয়ী হয়।
২৫ তম বিশ্ব স্কাউট জাম্বুরি আয়োজক হওয়ার এই ব্যর্থ দরপত্রের পর পোল্যান্ড ২০২৭ সালে জাম্বোরিকে আয়োজক করার জন্য দরপত্র দেয়। ২০২২ সালের আগস্টে ঘোষণা করা হয়েছিল যে পোল্যান্ড ২৬ তম বিশ্ব স্কাউট জাম্বুরির আয়োজন করবে।
ইউরোপীয় স্কাউট জাম্বুরি ২০২০
২৫ তম বিশ্ব স্কাউট জাম্বোরি স্কাউটের আয়োজকের প্রাথমিক ব্যর্থ দরপত্রের প্রতিক্রিয়ায় প্রায় ৩০টি ইউরোপীয় দেশ থেকে স্কাউটরা পোলিশ স্কাউটিং অ্যাসোসিয়েশনকে ইউরোপীয় স্কাউট জাম্বুরি আয়োজনের বিষয়ে বিবেচনা করার অনুরোধ জানায় যে ২০২০ সালে গদানস্ক পোল্যান্ডে অনুষ্ঠিত হত। ২০২০ সালের এপ্রিলে জাম্বুরি স্থগিত করা হয় এবং চলমান কোভিড-১৯ এর বৈশ্বিক মহামারী কারণে ২০২১ সালের আগস্টে অনুষ্ঠিত হওয়ার জন্য পুনর্নির্ধারণ করা হয়েছিল। ২০২০ সালের নভেম্বরে জাম্বুরি এক্সিকিউটিভ টিম এবং জাম্বুরি প্ল্যানিং দল  ২০২১ সালে জাম্বুরি বাতিল করার সিদ্ধান্ত নেয়। নিবন্ধিত অংশগ্রহণকারীদের সংখ্যা ন্যূনতম ১০,০০০ এর নিচে নেমে যাওয়ার পাশাপাশি আরও কোভিড -১৯ সম্পর্কিত ঝুঁকির পরে এই সিদ্ধান্ত নেওয়া হয়েছে । এর ফলে জাম্বুরিদের পক্ষে এগিয়ে যাওয়া আর্থিকভাবে টেকসই ছিল না এবং শেষ পর্যন্ত সম্পূর্ণ বাতিল হয়ে যায়।
মোহাম্মদ রফিক (ক্রিকেটার)
মোহাম্মদ রফিক (জন্ম: ৫ সেপ্টেম্বর, ১৯৭০) একজন বাংলাদেশী ক্রিকেটার। তিনি সব ধরনের ক্রিকেট খেলতেন ও টেস্ট ক্রিকেটে তিনি বাংলাদেশের নেতৃত্বদানকারী উইকেট শিকারি বোলার ছিলেন। তিনি একজন বাঁ-হাতি স্পিনার ছিলেন। তিনি প্রথম বাংলাদেশী ক্রিকেটার যিনি একদিনের আন্তর্জাতিকে ম্যাচসেরা নির্বাচিত হয়েছিলেন। তিনি প্রথম বাংলাদেশী ক্রিকেটার যিনি টেস্ট ম্যাচে ১০০ উইকেট লাভ করেছিলেন।
তিনি মাঝে মাঝে ব্যাট হাতে তার দলের জন্য ভূমিকা রাখতেন। যখন বাংলাদেশ দলের দ্রুত রানের প্রয়োজন হত, তখন তাকে ওপেনার হিসেবে পাঠানো হত।
ক্রিকেট বিশ্বে অবদানের জন্য রফিককে বিভিন্নভাবে সম্মানিত করা হয়েছে, ২০০৫ সালে অস্ট্রেলিয়ার বিপক্ষে সুপার সিরিজে তিনি বিশ্ব একাদশের অন্তর্ভুক্ত ছিলেন এবং ২০০৭ সালে আফ্রিকা একাদশের বিপক্ষে প্রদর্শনী সিরিজে তিনি এশিয়া একাদশের অন্তর্ভুক্ত ছিলেন। ২০২০-২১ রোড সেফটি ওয়ার্ল্ড সিরিজে তিনি বাংলাদেশ লেজেন্ডস ক্রিকেট দলের অধিনায়ক ছিলেন।
ঘরোয়া খেলোয়াড়ী জীবন
১৯৮৫ সালে বাংলাদেশের ২য় বিভাগ খেলায় বাঁ-হাতি সিমার হিসাবে তিনি খেলোয়াড়ী জীবন শুরু করেছিলেন। ১৯৮৮ সালে, তিনি বাংলাদেশ বিমান ক্রিকেট দলে যোগদান করেন। তারপর পাকিস্তানি অলরাউন্ডার ওয়াসিম হায়দারের দ্বারা প্রভাবিত হয়ে স্লো অর্থোডক্স স্পিন বোলার হিসাবে তার রূপান্তর ঘটে। ১৯৯৪ সালের ডিসেম্বরে তিনি বাংলাদেশ ক্রিকেট দলের হয়ে ২য় সার্ক ক্রিকেট টুর্নামেন্টে অংশ নেন, সেখানে ভারতের এ দলের বিপক্ষে তিনি ২৫ রানে ৩ উইকেট নিয়ে বাংলাদেশের জয়ে অবদান রাখেন। তিনি ১৯৯৭ সালের আইসিসি ট্রফি বিজয়ী বাংলাদেশ দলের একজন সদস্য ছিলেন। সব মিলিয়ে তিনি ৯ ম্যাচে ১০.৬৮ গড়ে ১৯ উইকেট নিয়েছিলেন। তার সেরা ২৫ রানে ৪ উইকেট এসেছিল সেমি-ফাইনালে স্কটল্যান্ডের বিপক্ষে। তার স্পিন সহযোগী এনামুল হক মনি'র সাথে তিনি টুর্নামেন্টে ১২ উইকেট নিয়েছিলেন। এছাড়াও কেনিয়ার বিরুদ্ধে ফাইনালে তিনি ১৫ বলে মূল্যবান ২৬ রান করেছিলেন। ২০০৮ সালের আগস্টে ইন্ডিয়ান ক্রিকেট লীগ (আইসিএল) এ নাম লেখানোর কারণে, বাংলাদেশ ক্রিকেট বোর্ড কর্তৃক রফিক ১৩ জন পেশাদার খেলোয়াড়দের সাথে দশ বছরের জন্য সকল ধরনের ক্রিকেটে নিষিদ্ধ হয়েছিলেন, কিন্তু এক বছর পরে আইসিএল এর সাথে তিনি সম্পর্ক ত্যাগ করেন এবং নিষেধাজ্ঞা ভেঙ্গে পুনরায় ফিরে আসেন। তিনি এখনও ঢাকা বিভাগের হয়ে প্রথম শ্রেণীর ক্রিকেট খেলছেন এবং সম্প্রতি ফাইনালে আবাহনী লিমিটেডের হয়ে ম্যাচ জেতানো পারফরম্যান্সের মাধ্যমে তিনি বিগ বস টি-টুয়েন্টি প্রিমিয়ার লীগ শুরু করেন।
আন্তর্জাতিক খেলোয়াড়ী জীবন
২০০০ সালে ভারতের বিপক্ষে টেস্ট অভিষেক হয় রফিকের। ১৯৯৫ সালের ওয়ানডে অভিষেকেও প্রতিপক্ষ ছিল ভারত। আন্তর্জাতিক ক্যারিয়ারে ৩৩ টেস্ট ও ১২৫ ওয়ানডে খেলেছেন রফিক। টেস্টে তার বোলিং গড় ৪০.৭৬ ও ওয়ানডেতে বোলিং গড় ৩৭.৯১ ।
জাপান-ফিলিপাইন সম্পর্ক
জাপান-ফিলিপাইনের সম্পর্ক (জাপানিজ:日本とフィリピンの関係 হ্যাপবোর্ন'': Nihon to Firipin no kankei এবং ফিলিপিনো: Ugnayang Pilipinas at Hapon) ১৬ শতকের আগে থেকে বর্তমান সময় পর্যন্ত একটি নির্দিষ্ট সময়ের মধ্যে বিস্তার লাভ করে।
ফিলিপাইনের প্রথম জাপানি নাগরিকরা
জাপান এবং ফিলিপাইনে র রাজ্যের সম্পর্ক অন্তত জাপানি ইতিহাসের মুরোমাচী যুগ থেকে গড়ে ওঠে, যেমন জাপানি বণিক ও ব্যবসায়ীরা এই সময়ে লুজনে বসতি স্থাপন করেছিল। বিশেষত ১৬০০ খ্রিষ্টাব্দের কাছাকাছি ৩,০০ জন জাপানের নিহম্মচী, ম্যানিলার উপকূলের দিলোও অঞ্চলে ছিল। সম্ভবত শব্দটি তাগালগ শব্দ 'ডিলাউ' থেকে উদ্ভূত, যার অর্থ হল 'হলুদ', যা তাদের সাধারণ শারীরবিজ্ঞানকে বর্ণনা করে। ১৬০৩ সালে, সাংলে বিদ্রোহের সময় তারা ১,৫০০ জন এবং খ্রিষ্টাব্দে ১৬০৬ জন ছিল। ১৬ ও ১৭ শতাব্দীতে, হাজার হাজার জাপানি ব্যবসায়ী ফিলিপাইনে চলে এসে স্থানীয় জনসংখ্যার মধ্যে সমবেত হন।
১৫৯৩ সালে, ম্যানিলার স্প্যানিশ কর্তৃপক্ষ জাপানে ফ্রান্সিসকান মিশনারিদের প্রেরণ অনুমোদিত করেছিল। ফ্রান্সিসকেনার লুইস সোটোলো ১৬০০ থেকে ১৬০৮ সালের মাঝামাঝি সময়ে দিলো ছিটমহলের সমর্থনে জড়িত ছিলেন।
১৭ শতকের প্রথমার্ধে, রেড সীল জাহাজ সিস্টেমের মাধ্যমে দুই দেশের মধ্যে তীব্র আনুষ্ঠানিক বাণিজ্য সংঘটিত হয়েছিল। ১৬০৪ থেকে ১৬১৬ সালের মধ্যে জাপান ও ফিলিপাইনের মধ্যে ৩০ টি সরকারী "রেড সীল জাহাজ" পাসপোর্ট জারি করা হয়।.
১৬০৬-১৬০৭ খ্রিষ্টাব্দে স্প্যানিশ সাম্রাজ্যের বিরুদ্ধে দিলোতে জাপান একটি বিদ্রোহের নেতৃত্ব দেয়, কিন্তু ১৬১৪ খ্রিষ্টাব্দে টোকুগা আইয়াসু কর্তৃক খ্রিস্টধর্মের হস্তক্ষেপ না হওয়া পর্যন্ত তাদের সংখ্যা আরও বেড়ে যায়, যখন ৩০০ জন জাপানি খ্রিস্টান শরণার্থী টাকায়ামা ইউকনের অধীনে ফিলিপাইনে বসতি স্থাপন করে। ১৬১৪ সালের 8 ই নভেম্বর, টাকায়া ইউকন ৩০০ জাপানি খ্রিস্টানদের সঙ্গে নাগাসাকি ছেড়ে তাদের দেশে চলে যান। তিনি ২১ ডিসেম্বর ম্যানিলায় পৌঁছেন এবং সেখানে স্প্যানিশ জেসুইট ও স্থানীয় ফিলিপিনরা উষ্ণ অভ্যর্থনা জানান। জাপানি ক্যাথলিকদের রক্ষা করার জন্য স্পেনীয় ফিলিপাইন আক্রমণ করে জাপানী সরকারকে উৎখাত করার জন্য সহায়তা প্রদান করে। জুসটো অংশগ্রহণ প্রত্যাখ্যান করে, এবং অসুস্থতার মাত্র ৪০ দিন পরে মারা যান। ফিলিপাইনের আজকের ২০০,০০০ জন জাপানী জনসংখ্যার কিছু উৎপত্তি হয়েছে ১৭ তম শতাব্দীর জাপানী অভিবাসীদের থেকে।
আল্লাহু আকবার (সঙ্গীত)
আল্লাহু আকবার (সঙ্গীত) (আরবি: الله أكبر‎; ইংরেজি: God is Great; বাংলা: আল্লাহ্‌ মহান) লিবিয়ার জাতীয় সঙ্গীত। এইটি আসলে একটি মিশরীয় মার্চইং গান ছিল যেটি ১৯৫৬ সালে সুয়েজ খাল যুদ্ধের সময় সিরিয়া এবং মিশরে জনপ্রিয় হয়েছিল। লিবিয়ার সরকারি সঙ্গীত হিসেবে লিবিয়ার নেতা মুয়াম্মার আল গদ্দাফি একে ১লা সেপ্টেম্বর, ১৯৬৯ সালে অবলম্বন করা হয়েছিল, আরব বিশ্ব একত্রিত করার তার আশা দেখাচ্ছে। সঙ্গীতটির কথা দিয়েছেন "মাহমুদ এল-শেরিফ" এবং এর সুর দিয়েছেন "আবদাল্লা শামস এল-দীন"।
মোহাম্মদ শাহ আলম (আইনজ্ঞ)
মোহাম্মদ শাহ আলম (১৪ অক্টোবর ১৯৫১ - ৩১ আগস্ট ২০২০) ছিলেন বাংলাদেশ আইন কমিশনের একজন ভারপ্রাপ্ত চেয়ারম্যান ছিলেন। চট্টগ্রাম বিশ্ববিদ্যালয়ে আইন অনুষদ চালু করার ক্ষেত্রে তার ভূমিকা ছিল। তিনি রাজশাহী বিশ্ববিদ্যালয়ের আইন বিভাগের প্রাক্তন একজন শিক্ষক। তিনি ছিলেন একজন মুক্তিযোদ্ধা। ক্লিনিক্যাল লিগ্যাল এডুকেশনকে এগিয়ে নেওয়ার ক্ষেত্রে তার অবদান অনেক বেশি। আন্তর্জাতিক আইন এবং সাংবিধানিক আইন সম্পর্কে তিনি বেশ কয়েকটি বই লিখেছেন।
প্রাথমিক জীবন এবং শিক্ষা
১৯৫১ সালের ১৪ই অক্টোবর মোহাম্মদ শাহ আলম ঢাকা বিভাগের মুন্সীগঞ্জ জেলায় জন্মগ্রহণ করেন। তার বাবার নাম ছিল মোহাম্মদ সুজাতুল ইসলাম। তার বাবা ছিলেন একজন শিক্ষক, রাজনীতিবিদ এবং সমাজ সেবক। তার মায়ের নাম ফিরোজা বেগম। তারা ছিলেন চার ভাই-এক বোন। মুন্সীগঞ্জেই তিনি তার প্রাথমিক শিক্ষা লাভ করেন। এরপর রাজশাহী ক্যাডেট কলেজ থেকে ম্যাট্রিকুলেশন পাশ করেন ১৯৬৮ সালে। একই কলেজ থেকে ইন্টারমিডিয়েট পাশ করেন ১৯৭০ সালে। স্বাধীনতা যুদ্ধ চলাকালে তিনি ঢাকা বিশ্ববিদ্যালয়ের অর্থনীতি বিভাগে ভর্তি হন। এরপর সরকারী বৃত্তি নিয়ে তৎকালীন সোভিয়েত ইউনিয়নে যান উচ্চ শিক্ষা লাভ করতে। সেখানে পিপলস ফ্রেন্ডশিপ ইউনিভার্সিটি অব রাশিয়া থেকে স্নাতক, স্নাতকোত্তর এবং পিএইচডি ডিগ্রী লাভ করেন।
কর্মজীবন
১৯৮০-এর দশকে রাজশাহী বিশ্ববিদ্যালয়ের আইন বিভাগে সহকারী অধ্যাপক হিসেবে যোগ দিয়ে তিনি তার কর্মজীবন শুরু করেন। দশ বছর পর, ১৯৯২ সালে, চট্টগ্রাম বিশ্ববিদ্যালয়ে সহযোগী অধ্যাপক হিসেবে যোগ দেন। বিশ্ববিদ্যালয়টির আইন বিভাগ চালু করার সময়ই তিনি অনুষদের ডিন হিসেবে যোগ দেন। একই সাথে ছিলেন আইন বিভাগের চেয়ারম্যান। ১৯৯৬ সালে তিনি সহযোগী অধ্যাপক থেকে অধ্যাপকে উন্নিত হন। এরপর ২০১০ থেকে ২০১৩ সাল পর্যন্ত বাংলাদেশ আইন কমিশনের চেয়ারম্যানের দায়িত্ব পালন করেন। তিনি চট্টগ্রাম বিশ্ববিদ্যালয়ের আইন বিভাগের জার্নালের সম্পাদক ছিলেন। টোকিও বিশ্ববিদ্যালয়ের প্রতিষ্ঠাকালীন অধ্যাপক হিসেবে ১৯৯৫-১৯৯৬ সালে দায়িত্ব পালন করেন। এরপর ২০০১-২০০২ সালে নিউ ইয়র্ক বিশ্ববিদ্যালয়ের আইন বিভাগের অধ্যাপক হিসেবে দায়িত্ব পালন করেছেন।
ক্লিনিকাল লিগাল এডুকেশনের উন্নতির ক্ষেত্রে তিনি যথেষ্ট ভূমিকা পালন করেছেন। চট্টগ্রাম বিশ্ববিদ্যালয়ের আইন বিভাগে ক্লিনিকাল লিগাল এডুকেশন বিষয়টিকে পাঠ্যসূচীর আওতায় নিয়ে আসেন।
মুক্তিযুদ্ধে অংশগ্রহণ
মুন্সীগঞ্জের বিক্রমপুরে ২ নং সেক্টরে তার ছোট ভাইয়ের সাথে তিনি মুক্তিযুদ্ধে অংশগ্রহণ করেছিলেন।
ব্যক্তিগত জীবন
ফৌজিয়া নাসরিনকে তিনি বিয়ে করেন। তাদের একজন মেয়ে এবং একজন ছেলে ছিল যে ২০০১ সালে মৃত্যুবরণ করে।
মৃত্যু
৬৯ বছর বয়সে ২০২০ সালের ৩১ আগস্ট মোহাম্মদ শাহ আলম মৃত্যুবরণ করেন। ব্রেইন স্ট্রোক করার পর তিনি নানান সমস্যায় ভুগছিলেন। মৃত্যুর পর তাকে গার্ড অব অনার প্রদান করা হয়।
আলি আল হাবসি
ক্লাব জীবন
আলি আল হাবসি ওমানে জন্মগ্রহণ করেন এবং সেখানেই ফুটবল ক্যারিয়ার শুরু করেন।
বোল্টন ওয়ান্ডারাস
২০০৮ সালের ডিসেম্বরে দলের সেরা গোলকিপার 'জুসি জাস্কেলাইনেন' ইনজুরি কাটিয়ে দলে ফেরার পর আলি আল হাবসি ১ম একাদশে তার জায়গা হারায়।
উইগান এ্যাথলেটিক (লোন)
২০১০ সালের জুলাইয়ে আল হাবসি ৬ মাসের চুক্তিতে স্থানীয় প্রতিদ্বন্দ্বী উইগান এ্যাথলেটিকে লোনে যোগ দেয়। ২০১০ সালের ২৪ আগস্টে লিগ কাপে অভিষেক হয়, এর ৪ দিন পর টটেনহামের বিপক্ষে প্রিমিয়ার লিগে খেলেন। আল হাবসি ২০১০-১১ মৌসুমে উইগানের 'প্লেয়ার অফ দ্যা সিজন নির্বাচিত হন।
ব্রাইংটন এ্যালাবিয়ন
২০১৪ সালের ৩১ অক্টোবরে ইংলিশ চ্যাম্পিয়েন্সিপের দল এ্যালাবিয়নে ১ মাসের লোনে যোগ দেন। সেখানে মাত্র ১ টি ম্যাচ খেলেন। মেয়াদ শেষ হওয়ার পর তার ক্লাব উইগানে ফিরে যান।
রেডিং
২০১৫ সালের জুলাইয়ে উইগানের সাথে চুক্তি শেষ হওয়ার পর রিডিংয়ে ট্রায়াল দেন। এরপর ১৪ জুলাই ২০১৫ সালে ২ বছরের চুক্তিতে দলে যোগ দেন।
আন্তর্জাতিক ক্যারিয়ার
আলি আল হাবসি ১৭ বছর বয়স থেকে ওমানের হয়ে খেলেন। ২০০১ সালে ওমান অনূর্ধ্ব-১৯ দলে জায়গা পান।
২০০৪ এএফসি এশিয়ান কাপের জন্য ওমান জাতীয় দলে ডাক পান। ২০০৭ সাল এএফসি এশিয়া কাপ থেকে দলের নিয়মিত গোলকিপার ছিল। ২০০৯ গালফ কাপ অফ নেশনে টুর্নামেন্টের সেরা গোলকিপার নির্বাচিত হন। ২০১৫ এএফসি এশিয়ান কাপে অস্ট্রেলিয়ার বিপক্ষে নিজের ১০০ তম অধিনায়কত্ব পূরন করেন। সেই ম্যাচে ওমান ৪-০ গোলে পরাজিত হয়।
ব্যক্তিগত জীবন
আলি আল হাবসি বিবাহিত এবং তার দুইটি কন্যা সন্তান রয়েছে।
আল জাজিরাকে দেয়া একটি সাক্ষাত্কারে আল হাবসি জানান উচ্চ মাধ্যমিক শিক্ষা শেষ করার পর তিনি বিমানবন্দরে চাকুরি করেন। অন্য আরেকটি সাক্ষাতকারে জানান তিনি আগে পেশাদার ফুটবলের সাথে জড়িত ছিলোনা। আল হাবসি ওমানভিত্তিক 'সেফটি ফার্স্ট' নামক একটি এনজিওর সহপ্রতিষ্ঠাতা। যা ওমানে সড়ক দুর্ঘটনা বিষয় জনসচেতনতা গড়ে তুলে।
রিও ওমোরি
রিও ওমোরি (大森 理生, Rio Omori; জন্ম: ২১ জুলাই ২০০২) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের দ্বিতীয় স্তর জে২ লিগের ক্লাব রিউকিউয়ের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
২০১৮ সালে, ওমোরি জাপান অনূর্ধ্ব-১৭ দলের হয়ে জাপানের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
রিও ওমোরি ২০০২ সালের ২১শে জুলাই তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ওমোরি জাপান অনূর্ধ্ব-১৭ এবং জাপান অনূর্ধ্ব-১৮ দলের হয়ে খেলার মাধ্যমে জাপানের প্রতিনিধিত্ব করেছেন।
লিয়ানোস
thumb|right|300px|কলম্বিয়াতে লস লিয়ানোস right|300px|thumb|ভেনেজুয়েলাতে লস লিয়ানোস লিয়ানোস (স্পেনীয় ভাষায়: Los Llanos) উত্তর-পূর্ব কলম্বিয়া ও পশ্চিম ভেনেজুয়েলার মধ্যবর্তী প্রেইরি তৃণভূমির স্পেনীয় নাম। লিয়ানোসের আয়তন প্রায় ৫৭০,০০০ বর্গকিলোমিটার। এর উত্তরে ও পশ্চিমে আন্দেস পর্বতমালা, দক্ষিণে আমাজন ও গুয়াবিয়ারে নদীর উপত্যকা, এবং পূর্বে গায়ানীয় উচ্চভূমি ও নিম্ন ওরিনোকো অববাহিকা। এটি মূলত বিশাল বিস্তৃত অত্যন্ত উষ্ণ বৃক্ষহীন সমভূমি। আর্জেন্টিনাতে একই ধরনের, কিন্তু ঘাস আচ্ছাদিত তৃণভূমি দেখতে পাওয়া যায়, যাকে পাম্পাস বলে।
লিয়ানোসের ওরিনোকো নদীর পশ্চিমের অংশটিকে লিয়ানোস বাহোস (Llanos Bajos অর্থাৎ নিম্ন সমভূমি) এবং আন্দেসের কাছে অবস্থিত পূর্বের অংশটিকে লিয়ানোস আলতোস (Llanos Altos অর্থাৎ উচ্চ সমভূমি) বলে। লিয়ানোসের উচ্চতা সমুদ্র সমতল থেকে ৩০০ মিটারের উপরে উঠে না বললেই চলে। লিয়ানোসের মধ্য দিয়ে ওরিনোকো নদী এবং এর পশ্চিম উপনদীগুলি যেমন – গুয়াবিয়ারে, মেতা, আপুরে নদীগুলি চলে গেছে।
সতী বেউলা
সতী বেউলার অসমীয়া সংস্করণটির সংলাপ লিখেছিলেন প্ৰবীন ফুকন। চাঁদ সদাগরের ভূমিকায় অভিনয় করেছিলেন ফণী শৰ্মা।
মিশরে নিকাব
থাম্ব| ১৮৬০ সালে একজন মিশরীয় মহিলা
প্রধানত মুসলিম সমাজে, মিশরের প্রায় ৯০% নারী পর্দা করে। বেশিরভাগ মিশরীয় মহিলা কমপক্ষে তাদের চুল হিজাব দিয়ে ঢেকে রাখে। হিজাব বলতে বোঝায় মাথা ঢেকে রাখা, যা মুসলিম মহিলারা পরিধান করেন। যদিও মুখ ঢেকে রাখা নেকাব অথবা বোরখা পরার ঘটনাটি তেমন সাধারণ নয়, মিশরে নিকাব বেশি প্রচলিত হয়েছে। সৌদি আরবের মতো দেশগুলোতে দেখা যায়, মিশরের কয়েকজন মহিলা একটি কালো নিকাব এবং কালো আবায়া পরেন, অনেকে মুখ ঢেকে বিভিন্ন রংয়ের নেকাবে  বা হিজাব পরতে পছন্দ করেন। যাই হোক না কেন, মুনাক্বাবতের ক্রমবর্ধমান প্রবণতা, অথবা যে মহিলারা নিকাব পরেন, তারা কর্তৃপক্ষকে শঙ্কিত করেছে। তারা এই পোশাকটিকে নিরাপত্তার হুমকি হিসেবে দেখতে শুরু করেছে, কারণ এটি মুখ লুকিয়ে রাখে, এবং এটি একটি রাজনৈতিক বিবৃতি হিসেবে ধরা হয়, একটি কঠোর ইসলামী ব্যবস্থার পক্ষে রাষ্ট্রের প্রত্যাখ্যান।
মিশরের সাম্প্রতিক ইতিহাসে নিকাব নিয়ে বিতর্ক দেখা দিয়েছে। বিশেষ করে, মিশরীয় সমাজের একটি অত্যন্ত আবেগপ্রবণ প্রতিক্রিয়া ঘটেছিল ২০০৯ সালের ৯ই অক্টোবর, যখন মিশরের শীর্ষ ইসলামী স্কুল ও বিশ্বের সুন্নি ইসলামের শীর্ষস্থানীয় স্কুল আল-আজহার ইউনিভার্সিটি এর সকল অধিভুক্ত স্কুল ও শিক্ষাপ্রতিষ্ঠানের সকল মহিলা শ্রেণীকক্ষ ও ছাত্রীবাসে নিকাব পরা নিষিদ্ধ করে। যাইহোক, নিকাবের মিশরীয় সমাজে একটি দীর্ঘ এবং বিতর্কিত ইতিহাস রয়েছে। শতাব্দীর শেষের দিকে উচ্চ শ্রেণির মিশরীয় মহিলাদের দ্বারা পরিধান করা নিকাবের অর্থ আজকের মহিলাদের দ্বারা পরা থেকে ভিন্ন।
২০তম শতকের গোড়ার দিকে নিকাব
বিংশ শতাব্দীর গোড়ার দিকে, নিকাব মুসলমানদের মধ্যে সীমাবদ্ধ একটি অভ্যাস ছিল না, তবে মুসলিম ও খ্রিস্টান উভয় অভিজাত মহিলারা এটি পরতেন। এই শহুরে ঘটনাটি ইস্তাম্বুল থেকে উদ্ভূত হয়েছিল এবং এটি ছিল হারেম ঐতিহ্যের অংশ, যেখানে অটোমান-মিশরীয় অভিজাতদের উপপত্নী এবং মুক্তজাত মহিলাদের হেরেমের মধ্যে নির্জন করা হয়েছিল, যা নপুংসকদের দ্বারা সুরক্ষিত ছিল। এই সময়, মুখের বোরখা পরা "উচ্চ শ্রেণীর মহিলাদের জন্য একটি জাতীয় মিশরীয় পোশাক" হিসাবে বর্ণনা করা হয়েছিল এবং এটিকে আল-হাবারা বলা হয়েছিল। এটি একটি পূর্ণ দৈর্ঘ্যের স্কার্ট, একটি মাথার আবরণ এবং আল-বার্কু নিয়ে গঠিত, যা ছিল চোখের নিচ থেকে বুক পর্যন্ত মুখের আবরণ।
চাঁদমালা
চাঁদমালা (Crested floating heart, White water snowflake, White snowflake), (বৈজ্ঞানিক নাম: Nymphoides hydrophylla) হচ্ছে মেনান্থাসি পরিবারের জলজ উদ্ভিদ। এরা বাংলাদেশ ও ভারতের স্থানীয় উদ্ভিদ। লতান জলজ এই উদ্ভিদের গাঁট থেকে শিকড় গজায়। ভাসমান পাতা প্রায় গোল, ৫-৮ সেমি চওড়া, বোঁটা প্রায় ৪ সেমি, উপর মসৃণ, নিচে প্রকট শিরাজাল। ছোট ছোট সাদা ফুল ফোটে। ফুলে পাঁচ পাপড়ি হয়। ফলের আকার গোল।
সাধারণত পানি জমে থাকে এমন কোন খানাখন্দ, জলাশয়, ধানক্ষেত এসব স্থানে দেখা যায় এই ভাসমান উদ্ভিদটিকে । সামান্য উচ্চতাতেও বেশ ভালো জন্মায় এই গাছ । মাটির সাথে এর শেকড় সংযুক্ত থাকলেও, ভাসমান অবস্থাতেও (মাটির সাথে সংযুক্ত না থেকে) বেশ ভালো জন্মায় ।
পেলোড (কম্পিউটিং)
কম্পিউটিং এবং টেলিযোগাযোগে, পেলোড হলো প্রেরিত তথ্যের অংশ যা প্রকৃত উদ্দেশ্য বার্তা। হেডার এবং মেটাডেটা পাঠানো হয় শুধুমাত্র পেলোড ডেলিভারি সক্ষম করতে।
একটি কম্পিউটার ভাইরাস বা ওয়ার্ম প্রেক্ষাপটে, পেলোড হলো ম্যালওয়্যারের অংশ যা দূষিত কাজ করে।
শব্দটি পরিবহন থেকে আনা হয়েছে, যেখানে পেলোড বোঝায় বোঝার অংশ যা পরিবহনের জন্য অর্থ প্রদান করে।
নেটওয়ার্কিং
কম্পিউটার নেটওয়ার্কে, প্রেরিত ডেটা হলো পেলোড। এটি প্রায় সবসময়ই কোন না কোন ধরনের ফ্রেম বিন্যাসে আবৃত থাকে, যা ফ্রেমিং বিট এবং ফ্রেম চেক ক্রম দ্বারা গঠিত। উদাহরণস্বরূপ: ইথারনেট ফ্রেম, পয়েন্ট টু পয়েন্ট প্রোটোকল (পিপিপি) ফ্রেম, ফাইবার চ্যানেল ফ্রেম এবং ভি.৪২ মডেম ফ্রেম।
প্রোগ্রামিং
কম্পিউটার প্রোগ্রামিংয়ে, শব্দটির সবচেয়ে সাধারণ ব্যবহার হলো বার্তা প্রোটোকলের প্রেক্ষাপটে, প্রকৃত তথ্য থেকে প্রোটোকল ওভারহেডকে আলাদা করতে। উদাহরণস্বরূপ, একটি জেএসওএন ওয়েব সার্ভিস প্রতিক্রিয়া হতে পারে: { "data": { "message": "Hello, world!" } } স্ট্রিং Hello, world! জেএসওএন বার্তার পেলোড, বাকিটা প্রোটোকল ওভারহেড।
নিরাপত্তা
কম্পিউটার সুরক্ষায়, পেলোড হলো ব্যক্তিগত ব্যবহারকারীর পাঠ্যের অংশ যার মধ্যে ম্যালওয়্যার যেমন ভাইরাস বা ওয়ার্ম থাকতে পারে যা দূষিত কাজ করে; ডেটা মুছে ফেলা, স্প্যাম পাঠানো বা ডেটা এনক্রিপ্ট করা। পেলোড ছাড়াও, এই ধরনের ম্যালওয়্যারে সাধারণত ওভারহেড কোড থাকে যার লক্ষ্য কেবল নিজেকে ছড়িয়ে দেওয়া, বা সনাক্তকরণ এড়ানো।
পবিত্র ভাষা
পবিত্র ভাষা বা ধার্মিক ভাষা হল এমন এক ভাষা যা ধর্মীয় কার্য লিপিবদ্ধ করার ​‌‍​কারণে ব্যবহৃত হয়।
ধারণা
বহু যুগ আগে, মানুষ যে ভাষায় কথা বলত, সেই ভাষাতেই তারা ধর্মীয় গ্রন্থ রচনা করে। এই ভাষা পরবর্তীকালে ব্যবহার না করা হলেও গ্রন্থগুলি রয়ে যায় ও ভাষাটি পবিত্র ভাষা হিসেবে পরিচিতি পায়। ধর্মীয় গ্রন্থের পবিত্রতা যাতে বজায় থাকে, তাই শতাব্দীর পর শতাব্দী ধরে পবিত্র ভাষার ধারাবাহিকতা বজায় থেকেছে। কোনো কোনো ধর্মের ক্ষেত্রে পবিত্র ভাষাটি একটি মৃত ভাষা হয় গিয়েছে। বাকিদের ক্ষেত্রে প্রচলিত ভাষারই পুরাতন রূপ তাদের পবিত্র ভাষা।
বৌদ্ধধর্ম
থেরবাদ বৌদ্ধধর্মে পালি ভাষাই হল প্রধান সাধু ভাষা। অবশ্য থাইল্যান্ডে পালি ভাষা লেখা হয় থাই হরফে, তাই উচ্চারণেও থাই উচ্চারণের প্রভাব দেখা যায়। মহাযান বৌদ্ধধর্মে কিছু অল্প সংস্কৃত ব্যবহৃত হয়ে থাকে। তিব্বতি বৌদ্ধধর্মে তিব্বতি ভাষাই ব্যবহার করা হয়, তবে মন্ত্রগুলি সংস্কৃতে।
খ্রিষ্টধর্ম
খ্রিষ্টধর্ম কোনো একটি পবিত্র ভাষা ব্যবহার করে না।
ওরিয়েন্টাল অর্থোডক্স চার্চগুলি স্থানীয় ভাষা বা শাস্ত্রীয় ও স্থানীয় ভাষার সংমিশ্রণ ব্যবহার করে।
বহু অ্যানাব্যাপ্টিস্ট দল, যেমন অ্যামিশ, উচ্চ জার্মান ভাষা ব্যবহার করে। তবে নিজেদের মধ্যে তারা এই ভাষায় কথা বলে না।
হিন্দুধর্ম
হিন্দুধর্মের মূলত দু'টি পবিত্র ভাষা আছে - সংস্কৃত ও তামিল। বেদ, ভগবত গীতা, উপনিষদ, পুরাণ - যেমন ভগবতম্ ও অন্যান্য হিন্দু গ্রন্থ যেমন সহস্রনাম, চমকম্, রুদ্রম্ - সবই সংস্কৃতে রচিত।
১২টি তিরুমুরাই রচিত হয়েছিল তামিল ভাষায়। তেভরম্, তিরুবাচকম্ -এর মত নানা ভক্তিগীতি সংকলিত আছে এতে। তামিলে রচিত নলয়ীরা দিব্য প্রবন্ধম্ (একে বেদের সারাংশও বলা হয়) গ্রন্থটি বিষ্ণুর উদ্দেশ্যে জ্ঞাপন করা হয়েছে। এই ভক্তিগীতিগুলি দক্ষিণ ভারতের সব শিব ও বিষ্ণু মন্দিরে গাওয়া হত। এমনকী উত্তর ভারতের বদ্রীনাথ মন্দিরেও গানগুলির প্রচলন ছিল। ভক্তি আন্দোলনের ভীত গড়ে তোলে এই গানগুলি।
পৌরাণিক কাহিনী অনুযায়ী শিব, অর্থাৎ নটরাজের প্রলয় নৃত্যের সময়ে তার ঢাকের শব্দে নিঃসৃত হয় সংস্কৃত ও তামিল।
তামিলরা তাদের ভাষাকে দেবীরূপে পূজা করে। মাদুরাইতে দেবী তামিল তাইয়ের মন্দির আছে।
ইসলাম
পবিত্র কুরআনের আরবি ভাষাই ইসলাম ধর্মের পবিত্র ভাষা। এটি মুহাম্মদের (স.) এর জন্মস্থানের স্থানীয় ভাষা ছিল। মধ্যযুগীয় ইউরোপে লাতিন যেমন, ঠিক তেমনি আরবি হল আরব দেশের চলিত ও সাধু ভাষা। ইসলাম ধর্মের কিছু গৌণ শাখায়, বিশেষত খোরাসান ও বদখ্শানের নিজারিরা, আলামত পর্বে ও পরবর্তীকালে ফারসি ভাষাকে সাধু ভাষা রূপে গড়ে উঠতে দেখেছিলেন।
ইহুদিধর্ম
ইহুদিদের বাইবেল, তানাখের বেশিরভাগটাই তিবেরীয় হিব্রু ভাষায় লেখা, তাই ইহুদিরা হিব্রুকে পবিত্র ভাষা মনে করে। সনাতন ইহুদিধর্মের ধার্মিক কার্যাবলী পুরোটাই হিব্রু ভাষায় হয়। প্রগতিশীল ইহুদিধর্মে কিছু প্রার্থনা ও স্তুতি হিব্রু ভাষায় ছাড়া রাষ্ট্রীয় ভাষাই বেশি ব্যবহার করা হয় ও সংরক্ষণশীল ইহুদিধর্মে দুটির সংমিশ্রণ প্রচলিত। রাব্বিনীক হিব্রু ও আরামীয় ভাষাও কিছু ক্ষেত্রে ব্যবহৃত হয়।
দোনমে
সেফার্দীয় ইহুদিদের মধ্যে যারা ইসলামধর্ম গ্রহণ করেছিলেন, তাদের উত্তরপুরুষ, দোনমেগণ, ইহুদীয়-স্প্যানিশ ব্যবহার করতেন।
লিঙ্গায়ত ধর্ম
লিঙ্গায়ত ধর্মের ভাষা হল কন্নড়। এই শৈবধর্মের বেশিরভাগ সাহিত্য কন্নড় ভাষায় রচিত হলেও কিছু তেলুগু ও সংস্কৃত ভাষাতেও পাওয়া যায়।
টেস্ট ক্রিকেট
টেস্ট খেলায় আন্তর্জাতিক ক্রিকেট কাউন্সিল (আইসিসি) কর্তৃক নির্ধারিত ও স্বীকৃতিপ্রাপ্ত জাতীয় পর্যায়ের প্রতিনিধিত্বকারী টেস্ট মর্যাদাসম্পন্ন দলগুলো অংশ নিয়ে থাকে। উভয় দলে ১১জন করে খেলোয়াড় সর্বাধিক চার ইনিংসে অংশ নিতে পারে। সর্বোচ্চ পাঁচদিন পর্যন্ত এর কার্যকারীতা থাকে। অবশ্য অনেক পূর্বেকার কিছু কিছু টেস্টে এর ব্যতিক্রম ছিল ও অধিক সময় নিয়ে টেস্ট খেলা হতো। সচরাচর, টেস্ট খেলার মাধ্যমে কোন দলের খেলার যোগ্যতা ও সহনশীলতার সর্বাপেক্ষা পূর্ণাঙ্গ পরীক্ষারূপে গণ্য করা হয়।  মানসিক ও শারীরিক পরীক্ষাকল্পে দীর্ঘ, কঠোরপ্রকৃতির খেলা থেকে ‘টেস্ট’ নামটি আহরণ করা হয়েছে।
আনুষ্ঠানিকভাবে স্বীকৃত প্রথম টেস্ট খেলাটি ১৫-১৯ মার্চ, ১৮৭৭ তারিখে মেলবোর্ন ক্রিকেট গ্রাউন্ডে (এমসিজি) অস্ট্রেলিয়া-ইংল্যান্ডের মধ্যে অনুষ্ঠিত হয়েছিল। ঐ খেলায় অস্ট্রেলিয়া দল ৪৫ রানে বিজয়ী হয়েছিল। টেস্ট ক্রিকেটের ১০০ বছর পূর্তিতে মেলবোর্নে ১২-১৭ মার্চ, ১৯৭৭ তারিখে আয়োজন করা হয়। ইতিহাসের প্রথম টেস্টের ন্যায় অস্ট্রেলিয়া দল সফরকারী ইংল্যান্ড দলকে ৪৫ রানের একই ব্যবধানে পরাভূত করেছিল।
অক্টোবর, ২০১২ সালে আইসিসি টেস্ট খেলার নিয়মাবলী পুণর্গঠিত করে দিবা-রাত্রির টেস্ট খেলার আয়োজন করে। ২৭ নভেম্বর থেকে ১ ডিসেম্বর, ২০১৫ তারিখে অ্যাডিলেড ওভালে সফরকারী নিউজিল্যান্ডের বিপক্ষে স্বাগতিক অস্ট্রেলিয়া দল প্রথমবারের মতো দিবা-রাত্রির টেস্ট খেলায় অংশ নিয়েছিল।
জানুয়ারি, ২০১৪ সালে দুবাইয়ে অনুষ্ঠিত আইসিসির সাধারণ সভায় নতুন সম্ভাব্য টেস্টভূক্ত দেশের অন্তর্ভূক্তির রূপরেখা প্রণয়ন করা হয়। এতে, আইসিসি আন্তঃমহাদেশীয় কাপ প্রতিযোগিতার বিজয়ী দলের সাথে র‍্যাঙ্কিংয়ের তলানীতে অবস্থানকারী টেস্ট দলের সাথে ৫-দিনের খেলা আয়োজনের কথা উল্লেখ করা হয়। যদি সহযোগী দলটি টেস্ট দলকে পরাজিত করতে পারে, তাহলে তারা নতুন টেস্ট দেশের মর্যাদা লাভসহ পূর্ণাঙ্গ সদস্যের মর্যাদা পাবে।
১৮৯০-এর দশকের মাঝামাঝি সময়ে অস্ট্রেলীয় ক্ল্যারেন্স মুডি একগুচ্ছ খেলাকে প্রথমবারের মতো টেস্ট খেলার সংজ্ঞায় ফেলেছিলেন। ১৮৯১-৯২ মৌসুমে অস্ট্রেলিয়া ও দক্ষিণ আফ্রিকা, ১৯২৯-৩০ মৌসুমে ওয়েস্ট ইন্ডিজ ও নিউজিল্যান্ড সফরে ইংল্যান্ড দলের প্রতিনিধিত্বমূলক খেলাগুলোয় অংশগ্রহণে টেস্ট মর্যাদা পায়।
১৯৭০ সালে ইংল্যান্ড-বহিঃবিশ্ব একাদশের মধ্যকার পাঁচটি টেস্ট খেলা ইংল্যান্ডের মাটিতে সম্পন্ন হয়। এ খেলাগুলো মূলতঃ ইংল্যান্ড-দক্ষিণ আফ্রিকার মধ্যকার আয়োজনের কথা ছিল। তবে, দক্ষিণ আফ্রিকা সরকারের গৃহীত বর্ণবাদ বিরোধী নীতি প্রবর্তনের কারণে তা আর হয়ে উঠেনি। শুরুতে উইজডেনসহ কিছু রেকর্ড বুকে খেলাগুলোকে টেস্টের মর্যাদা দেয়া হয়েছিল। পরবর্তীতে এ মর্যাদা প্রত্যাহার করে নেয়া হয়। এ নীতি প্রবর্তিত হয় যে, শুধুমাত্র টেস্টভূক্ত দেশসমূহের মধ্যেই আনুষ্ঠানিকভাবে টেস্ট খেলার আয়োজন করা হবে। এর ব্যতিক্রম রয়েছে ভৌগোলিক ও জনসংখ্যাগত ছোট দেশসমূহের জোট ওয়েস্ট ইন্ডিজকে ১৯২৮ সালে একত্রিত আকারে দল গঠন)। তাসত্ত্বেও, ২০০৫ সালে আইসিসি ছয়দিনের সুপার সিরিজকে নিয়মের মাধ্যমে আনুষ্ঠানিক টেস্ট খেলা হিসেবে ঘোষণা করে। অক্টোবর, ২০০৬ সালে অস্ট্রেলিয়া-বহিঃবিশ্ব একাদশের মধ্যে খেলা অনুষ্ঠিত হয়েছিল। কিছু ক্রিকেটবোদ্ধা ও বিল ফ্রিন্ডলের ন্যায় কিছু পরিসংখ্যানবিদ আইসিসির এ নিয়মকে অস্বীকার করেছেন ও এ রেকর্ডগুলোকে বাদ দিয়ে রেখেছেন। ১৯৭১-৭২ মৌসুমে অস্ট্রেলিয়ায় অনুষ্ঠিত অস্ট্রেলিয়া-বহিঃবিশ্ব একাদশের খেলাগুলো টেস্টের মর্যাদা পায়নি। কেরি প্যাকারের ব্যবস্থাপনায় বিশ্ব সিরিজ ক্রিকেটের অংশ হিসেবে বাণিজ্যধর্মী সুপারটেস্টগুলো ১৯৭৭ থেকে ১৯৭৯ সময়কালে ডব্লিউএসসি অস্ট্রেলিয়া, ডব্লিউএসসি বিশ্ব একাদশ ও ডব্লিউএসসি ওয়েস্ট ইন্ডিজ নামে খেলানো হয়। এগুলোও আনুষ্ঠানিকভাবে টেস্ট খেলারূপে গণ্য করা হয় না।
লিঙ্গ সমতায়ণে মহিলাদের টেস্ট ক্রিকেটকে পুরুষদের টেস্ট ক্রিকেটের সমতুল্যরূপে গণ্য করা হয়। পুরুষদের তুলনায় এ খেলার ধরনে কিছুটা পার্থক্য রয়েছে। তন্মধ্যে, চারদিনব্যাপী টেস্ট খেলার আয়োজন অন্যতম।
টেস্ট মর্যাদা
ক্রিকেটের সর্বোচ্চ স্তর হিসেবে টেস্ট ক্রিকেট অবস্থান করছে। তবে, পরিসংখ্যানগতভাবে এর তথ্যগুলো প্রথম-শ্রেণীর ক্রিকেট থেকে নেয়া হয়েছে। আন্তর্জাতিক ক্রিকেট কাউন্সিল কর্তৃক টেস্ট খেলার মর্যাদাপ্রাপ্ত জাতীয় পর্যায়ের প্রতিনিধিত্বকারী দলগুলো এতে অংশ নেয়। পর্যন্ত বারোটি জাতীয় দল টেস্ট মর্যাদায় আসীন। সাম্প্রতিককালে অর্থাৎ ২২ জুন, ২০১৭ তারিখে আফগানিস্তান ও আয়ারল্যান্ডকে টেস্ট ক্রিকেটে অংশগ্রহণের মর্যাদা দেয়া হয়েছে। জিম্বাবুয়ে দল স্বেচ্ছায় তাদের দূর্বল ক্রীড়াশৈলী প্রদর্শনের কারণে টেস্ট মর্যাদা সাময়িকভাবে স্থগিত রাখে। ২০০৬ থেকে ২০১১ সাল পর্যন্ত টেস্ট আঙ্গিনা থেকে দূরে থাকার পর আগস্ট, ২০১১ সালে পুনরায় দলটি প্রতিযোগিতায় ফিরে আসে।
টেস্ট মর্যাদাপ্রাপ্ত দল
বর্তমানে পুরুষদের বারোটি দল টেস্ট খেলায় অংশ নিচ্ছে। ইংল্যান্ড, ওয়েস্ট ইন্ডিজ ও আয়ারল্যান্ড বাদে সবগুলো দলই স্বাধীন দেশ। আন্তর্জাতিক ক্রিকেট কাউন্সিল কোন দেশ বা কয়েকটি দেশের জোটকে টেস্টের মর্যাদা দিয়ে থাকে। যে সকল দলের টেস্ট মর্যাদা নেই, তারা ইচ্ছে করলে আইসিসি আন্তঃমহাদেশীয় কাপে অংশ নিতে পারে। এ প্রতিযোগিতাটি টেস্টের উপযোগী করে প্রথম-শ্রেণীর ক্রিকেটের মর্যাদা দিয়ে গঠন করা হয়েছে। প্রত্যেক দলের টেস্ট অভিষেকের তালিকা নিচে দেয়া হয়েছে: